1. ปัจจัยความเสี่ยง

1.1 ปัจจัยความเสี่ยงโดยทั่วไปในอุตสาหกรรม

1.  (1) ความเสี่ยงจากการเปิดเสรีโทรคมนาคม

ภายหลังจากคณะกรรมการกิจการโทรคมนาคมแห่งชาติ (กทช.)
ได้ออกประกาศหลักเกณฑ์และวิธีการขอรับใบอนุญาตการให้บริการอินเทอร์เน็ต เมื่อปลายปี 2548
ทำให้มีการเพิ่มจำนวนผู้ให้บริการอินเทอร์เน็ต
อันจะนำมาสู่สภาวะการแข่งขันที่สูงขึ้นโดยเฉพาะค่าบริการ
และจะกระทบต่อผลการดำเนินงานในอนาคตของบริษัทฯ ทั้งด้านรายได้และส่วนแบ่งการตลาด
อย่างไรก็ตามด้วยฐานลูกค้าปัจจุบันของบริษัทฯ เป็นองค์กรขนาดใหญ่
การเข้ามาใหม่ของคู่แข่งยังต้องใช้เวลาในการสร้างความเชื่อถือให้กับลูกค้า
อีกทั้งการให้บริการของบริษัทฯ เป็นการให้บริการด้วยความมีเสถียรภาพของการให้บริการ
คุณภาพความเร็ว และการให้บริการหลังการขายอย่างผู้เชี่ยวชาญในธุรกิจ
ซึ่งตอบสนองความต้องการของกลุ่มเป้าหมายได้เป็นอย่างดี
ดังนั้นการเปิดเสรีกิจการโทรคมนาคมจึงส่งผลกระทบในเพียงบางส่วน
อย่างไรก็ตามเพื่อเป็นการลดความเสี่ยงในกรณีดังกล่าว บริษัทฯ จึงได้ปรับปรุงบริการหลังการขาย
การบริหารความสัมพันธ์กับลูกค้า (Customer Relationship Management)
ให้มีประสิทธิภาพสูงขึ้น เพื่อรักษาฐานลูกค้าเดิม
เป็นการสร้างความแตกต่างจากผู้ให้บริการที่เข้ามาใหม่

1.  

2.  (2) ความเสี่ยงจากการเปิดเสรีวงจรสื่อสารข้อมูลระหว่างประเทศ

เดิมการสื่อสารแห่งประเทศไทยเป็นผู้ถือครองสิทธิ์ในการให้บริการสื่อสารข้อมูลระหว่างประเทศเพียงรายเดียว
ส่งผลให้ผู้ให้บริการอินเทอร์เน็ตทุกรายมีต้นทุนวงจรระหว่างประเทศใกล้เคียงกัน
แต่จากนโยบายการเปิดเสรีกิจการ โทรคมนาคม
และเปิดเสรีอินเทอร์เน็ตเกตเวย์ของคณะกรรมการกิจการโทรคมนาคมแห่งชาติ (กทช.)
ทำให้มีผู้ให้บริการ อินเทอร์เน็ตเกตเวย์เพิ่มขึ้น เกิดการแข่งขันทั้งในด้านราคาและคุณภาพ
อันส่งผลให้บริษัทสามารถบริหารต้นทุนวงจรต่างประเทศได้มีประสิทธิภาพขึ้น
อันจะส่งผลทำให้ต้นทุนต่ำลง ถึงแม้การเปิดเสรีนี้ อาจทำให้ผู้ให้บริการอินเทอร์เน็ตบางราย
ที่มีโครงข่ายเป็นของตนเองประสงค์เป็นผู้ให้บริการวงจรระหว่างประเทศเช่นกัน
แต่กทช.ได้มีประกาศเรื่องการประกอบ กิจการโทรคมนาคม
ประเภทการขายส่งบริการและการขายต่อบริการ
เพื่อสนับสนุนกิจการโทรคมนาคมให้เป็นไปอย่างเสรีและเป็นธรรม

(3) ความเสี่ยงจากผู้ถือหุ้นรายใหญ่ที่มีความขัดแย้งทางผลประโยชน์
ในการดำเนินธุรกิจที่แข่งขันกันเอง

บริษัทมีผู้ถือหุ้นรายใหญ่ คือ บริษัท กสท โทรคมนาคม จำกัด (มหาชน) (“กสท”) และ บริษัท
ทีโอที จำกัด (มหาชน) (“ทีโอที”) แต่ละบริษัทดังกล่าวถือหุ้นบริษัทในสัดส่วนร้อยละ 16
ของทุนจดทะเบียน และเรียกชำระแล้วของบริษัท โดย
ทีโอทีได้ส่งกรรมการเป็นตัวแทนของผู้ถือหุ้นดังกล่าวเป็นผู้มีอำนาจลงนามผูกพันบริษัท ขณะนี้ทั้ง กสท
และทีโอที ได้เปิดให้บริการอินเทอร์เน็ตเชิงพาณิชย์แก่บุคคลทั่วไปด้วยเช่นกัน อย่างไรก็ตาม
บริษัทได้ดำเนินการป้องกันโดยกำหนดจรรยาบรรณธุรกิจ (Code of Conduct)
เกี่ยวกับการรักษาความลับและข้อมูลภายในบริษัท
และการกำหนดให้กรรมการผู้มีส่วนได้เสียไม่มีสิทธิออกเสียงลงมติในเรื่องที่มีส่วนได้เสียดังกล่าวไว้ในระเบียบของบริษัท
โดยคณะกรรมการบริษัทได้ลงนามรับทราบข้อกำหนดตามระเบียบดังกล่าวแล้ว
ซึ่งกรรมการทุกท่านได้รับการแต่งตั้งจากที่ประชุมผู้ถือหุ้น
และได้ชี้แจงให้ผู้ถือหุ้นทราบถึงความขัดแย้งทางผลประโยชน์ก่อนเข้ารับตำแหน่งตามพระราชบัญญัติบริษัทมหาชน
นอกจากนี้ บริษัทและทีโอที
ได้มีความร่วมมือทางธุรกิจในลักษณะพันธมิตรในการให้บริการลูกค้าร่วมกัน
เพื่อเป็นมาตรการป้องกันความเสี่ยงในส่วนนี้อีกทางหนึ่ง

1.2 ปัจจัยความเสี่ยงเนื่องจากการดำเนินธุรกิจของบริษัท 

(1) ความเสี่ยงด้านการแข่งขันในการประกอบธุรกิจ

คณะกรรมการกิจการโทรคมนาคมแห่งชาติ
ได้ประกาศนโยบายการออกใบอนุญาตให้บริการอินเทอร์เน็ต
โดยเน้นการแข่งขันโดยเสรีอย่างเป็นธรรมเพื่อป้องกันการผูกขาด
และส่งเสริมการประกอบกิจการอินเทอร์เน็ตให้แพร่หลาย โดยคิดค่าธรรมเนียมใบอนุญาตต่ำสุด
ส่งผลให้มีผู้ได้รับใบอนุญาตประกอบกิจการอินเทอร์เน็ตเพิ่มสูงขึ้น เกิดการแข่งขันที่รุนแรงมากขึ้น

จากประสบการณ์ที่อยู่ในธุรกิจอินเทอร์เน็ตมานานและแนวนโยบายของบริษัทในการให้บริการที่มุ่งเน้นคุณภาพสินค้าและบริการ
โดยไม่ละเลยที่จะสนองตอบความพึงพอใจของลูกค้า
รวมถึงพัฒนาและปรับปรุงสินค้าและบริการอย่างต่อเนื่อง (Continuous Improvement)
บริษัทจึงเชื่อว่าบริษัทและบริษัทย่อยจะมีความพร้อมสูงสำหรับการแข่งขันในการให้บริการอินเทอร์เน็ต

(2) การเปลี่ยนแปลงของเทคโนโลยี

ในปีที่ผ่านมาผู้ให้บริการโทรศัพท์พื้นฐานทั้ง บริษัท ทรู คอร์ปอเรชั่น จำกัด (มหาชน), บริษัท ทีโอที
จำกัด (มหาชน) และ บริษัท ทีทีแอนด์ที จำกัด (มหาชน)
ได้ทุ่มขยายเครือข่ายการให้บริการเทคโนโลยีอินเทอร์เน็ตความเร็วสูงบนเครือข่ายโทรศัพท์ (ADSL
: asymmetric digital subscriber line) อย่างรวดเร็ว
พร้อมทุ่มทำตลาดเพื่อเพิ่มจำนวนผู้ใช้งานให้สูงขึ้น
ทำให้ผู้ใช้บริการอินเทอร์เน็ตแบบหมุนโทรศัพท์เปลี่ยนเป็นการใช้บริการผ่าน ADSL เป็นจำนวนมาก
หากแต่บริษัทไม่ได้เกิดผลกระทบจากการขยายตัวดังกล่าวมากนัก
เนื่องจากรายได้หลักของบริษัทมาจากการให้บริการลูกค้าองค์กร ซึ่งจะใช้งานผ่านสายวงจรเช่า
(leased line) ที่มีเสถียรภาพและคุณภาพสูงกว่าบริการ สำหรับการใช้งานผ่าน ADSL
บริษัทได้พัฒนาบริการ VPN Over ADSL (Virtual Private Network Over ADSL)
เพื่อให้บริการสำหรับลูกค้าองค์กรขนาดกลางและขนาดเล็ก
ซึ่งลูกค้าจะได้รับเสถียรภาพและความรวดเร็วของบริการอินเทอร์เน็ตไปพร้อมๆ กัน
อันจะแตกต่างจากบริการ ADSL ทั่วๆไป

อย่างไรก็ตาม
มีแนวโน้มว่าคณะกรรมการกิจการโทรคมนาคมแห่งชาติจะจัดสรรย่านความถี่สำหรับการให้บริการ
บรอดแบนด์แบบไร้สาย (WBA) ในระยะเวลาอันใกล้นี้
ซึ่งจะเป็นทางเลือกเพิ่มขึ้นสำหรับผู้ให้บริการและเพิ่มโอกาสในการให้บริการในพื้นที่ที่ ADSL
ไปไม่ถึง